kardosdrur/scandi-wiki huggingface dataset:
East Burra

East Burra (76 indb.) er en ø i Shetlandsøerne i kommunen Bressay, 14 km lang og indtil 1,5 km bred og et areal på ca. 5 km², let bakket og næsten uden træer. Kysten er klipperig.
Selvom mange af indbyggerne arbejder i Lerwick, er landbrug og fiskeri vigtige indkomstkilder på øen.

Øen ligger sydvest for Shetlandsøernes hovedø Mainland, og er med en træbro forbundet med den vestlige naboø West Burra. Begge øer er forbundet med en bro til hovedøen Mainland.

Eksterne henvisninger 
 Fotos 

Øer i Shetlandsøerne
Øgruppe

Et arkipelag eller en øgruppe er en gruppe af øer, som i de fleste tilfælde findes i det åbne hav og i mindre grad i forbindelse med store landmasser. 

Udtrykket arkipelag er tidligere kun brugt om øerne i det Ægæiske Hav, men efterhånden også om andre øgrupper.

Ofte er øgrupperne af vulkansk oprindelse, dannet langs med oceanernes højderygge og i forbindelse med undersøiske aktive vulkaner. 

Mange andre processer er medvirkende til øgruppernes opbygning, blandt andet erosion og aflejringer.

Som nogle få eksempler på øgrupper kan nævnes Hirsholmene, Færøerne, de Kanariske Øer, den svenske skærgård og i USA staten Hawaii.

Udtrykket øhav benyttes også.

Havretskonventionen 
I de Forenede Nationers havretskonvention er begrebet arkipelag defineret lidt anderledes, idet økonomiske og politiske forhold er medtaget. Årsagen er, at der ved anvendelsen af havretskonventionen kan være modstridende økonomiske og juridiske interesser omkring f.eks. størrelsen af territorialfarvande, ret til mineralforekomster, suverænitetshævdelse etc.

Konventionens definitioner

Definiton 1 
Konventionens definition lyder i forkortet udgave:

 Et arkipelag er en gruppe øer, herunder dele af øer, indbyrdes forbundne farvande og andre naturlige forekomster, som er så nært forbundne, at de udgør en naturlig geografisk, økonomisk og politisk enhed, eller som historisk er blevet betragtet som en sådan.

Definiton 2 
Samme konvention definerer en arkipelagstat som:
 En stat, som er dannet helt af et eller flere arkipelager, og som kan omfatte andre øer.

Se også 
 Østat
 Skærgård

Kyst- og havlandskabsformer
Kattehale (bebyggelse)

Kattehale er en bebyggelse med ca. 55 huse. Der er både helårs, sommerhuse og spejderhus i området der ligger i Blovstrød Sogn, Allerød Kommune. Kattehale Mose ligger mellem Kattehale og Allerød.
Områdets beboere har lavet en hjemmeside, www.beboerlauget.dk

Bygninger, konstruktioner og anlæg i Allerød Kommune
Hamnavoe

Hamnavoe er en idyllisk fiskeleje på West Burra og er Shetlandsøernes næststørste by med 500 indbyggere og en vigtig fiskerihavn. Næsset Fugla Ness med sit fyrtårn beskytter byen mod det åbne Atlanterhav.
 
I 1890 var der kun 6 huse, men i 1920 blev der i forbindelse med havnebyggeriet bygget mange nye huse. En del af de små betonhuse med skifertag er malet i mange forskellige farver af restmaling fra bådene.

Eksterne henvisninger
Hjemmeside om Hamnavoe (på engelsk)
Foto fra Hamnavoe 

Byer i Skotland
Josef Motzfeldt

Josef ’Tuusi’ Motzfeldt (født 24. november 1941 i bygden Igaliku i Narsaq Lokalområde i Kujalleq Kommune i det sydlige Grønland) er en grønlandsk politiker.

Hans børn er Maja Motzfeldt-Haahr, Nina Motzfeldt Jensen, Nukâka Coster-Waldau, som er gift med Nikolaj Coster-Waldau, Peter Motzfeldt

Erhvervsmæssig karriere 
Motzfeldt er uddannet lærer fra Hjørring Seminarium (1969).
Han har været viceskole- og skoleinspektør på Uummannaq Skole (1972-84), informationschef i selskabet KNI (tidligere Den Kongelige Grønlandske Handel) (1988-91) og leder af Fåreholderskolen Upernaviarsuk, 1995-97

Politisk karriere 
Formand for partiet Inuit Ataqatigiit 1994-2007. Medlem af kommunalbestyrelsen i Nuuk Kommune for Inuit Ataqatigiit (IA) (1989-93), delegeret for ICC Greenland til Inuit Circumpolar Conference (ICC) (1989-92). Medlem af Landstinget for Inuit Ataqatigiit (1987-2013), Landsstyremedlem (minister) for Handel, Trafik og Erhvervsuddannelser (1984-88), Landsstyremedlem for Handel, Trafik og Ungdomsforhold, (1987-marts 88), Landsstyremedlem for Økonomi  (marts 1999-december 2001), medlem af Nordisk Råd (2001-2003), Medlem af Vestnordisk Råds delegation (1985 - 88, 1991 - 99, 2007 – 2009, 2009 - 2013), Formand for Vestnordisk Råd 2009 august (2010 august, august 2012 – marts 2013), Landsstyremedlem for Finanser (december 2002-januar 2003), Landsstyremedlem for Finanser og Udenrigsanliggender og Nordisk Samarbejde (september 2003-maj 2007). Formand for Inatsisartut (2009 juni – marts 2013)

Tillidshverv 
Medlem af bestyrelsen for Nunafonden (1984-03), formand for bestyrelsen (2003-05) og menigt medlem igen fra 2005, formand for bestyrelsen Royal Greenland A/S (1991-95), formand for bestyrelsen for South Greenland Tourism A/S (1996-98), medlem af bestyrelsen for Great Greenland A/S (1996-99), medlem af bestyrelsen for Royal Greenland A/S (2001-02), medlem af bestyrelsen for Komiteen for oprettelse af Vidensformidlingscenter Igaliku (2001-), protektor for Greenland Adventure Race, (2000-), bestyrelsesformand for Nunafonden(2003-2005) formand for Præsidiet for Grønlands Kunstmuseum (2005-2007), formand for bestyrelsen for Grønlands Nationalgalleri for Kunst (2009-).

Frembragte værker 
Instruktør assistent ved filmen ”Tukuma” 1983 Uummannaq

Ordener og titler 
Grønlands Fortjenstmedalje Nersornaat i guld den 17. august 2013.

Grønlands Fortjenstmedalje Nersornaat i sølv den 4. juni 1997.

Eksterne henvisninger 

Politikere fra Inuit Ataqatigiit
Tidligere medlemmer af Landstinget
Medlemmer af Landsstyret
Lærere fra Grønland
Carlos Castaneda

Carlos Castaneda (25. december 1925 i Peru – 27. april 1998 i Los Angeles ) var en forfatter, der skrev en kontroversiel række bøger om sit møde med troldmanden don Juan Matus og sin oplæring som shaman.

Castaneda skrev de første 3 bøger mens han studerede antropologi ved University of California, Los Angeles (UCLA). Bøgerne fremstår som en beskrivelse af hans feltarbejde i forbindelse med studiet, hvor han bliver lærling hos en shaman, don Juan Matus. Han fik en Ph.d i 1970 for en afhandling der i store træk er identisk med hans 3. roman, Rejsen til Ixtlan.

Bibliografi (udkommet på dansk) 
 Don Juans lære (1971, 1996) 
 En anden virkelighed (1972, 1996) 
 Rejsen til Ixtlan (1973, 1996) 
 Eventyrenes tale (1975, 1996) 
 Don Juans ring af kraft (1977, 1996) 
 Ørnens gave (1981) 
 Ilden indefra (1985) 
 Kunsten at drømme (1995) 
 Uendelighedens aktive side (1998)

Link 
 www.perception.com.mx – El nagual de cinco puntas 
 wikibook es 

Faglitterære forfattere fra USA
Romanforfattere fra USA
Antropologer fra USA
Magnus Wislander

Magnus Wislander (født 22. februar 1964 i Göteborg), med tilnavnet "Slangen", er en svensk håndboldtræner og tidligere håndboldspiller. Han spillede på det svenske landshold i perioden 1985–2004 og nåede 384 landskampe, hvor han scorede 1185 mål.

På klubplan indledte Wislander sin seniorkarriere for Redbergslids IK, hvorfra han i 1990 skiftede til tyske THW Kiel. I 2002 vendte han tilbage til Redbergslid, hvor han afsluttede sin aktive karriere i 2005. På det tidspunkt havde han allerede nogle år samtidig været træner i klubben, først assistent, men fra 2004 som ansvarlig træner. I 2011 skiftede han sig selv ind i en kamp, hvor han som 47-årig spillede seks minutter og scorede et enkelt mål for holdet. I 2012 trådte han et skridt tilbage og var igen hjælpetræner i Redbergslid, indtil han stoppede i klubben i 2020.

Wislander vandt en lang række medaljer i sin karriere. Med Redbergslid vandt han det svenske mesterskab fire gange, og med Kiel vandt han det tyske mesterskab seks gange samt den tyske pokalturnering to gange. Det blev også til to sejre i EHF-cuppen og en andenplads i Champions League med det tyske hold.

På landsholdet var han med til fire olympiske lege og vandt sølv ved tre af disse. Han var en vigtig del af det stærke svenske hold, der vandt medalje ved næsten alle slutrunder i 1990'erne, og de bedste resultater var to VM-guld samt fire EM-guld.

Han er indehaver af den ærefulde titel "århundredets bedste mandlige håndboldspiller", en kåring som Det internationale Håndboldforbund står bag.

Referencer

Eksterne henvisninger 

 

Håndboldspillere fra Sverige
Personer fra Göteborg
Håndboldspillere fra Redbergslids IK
Håndboldspillere fra THW Kiel
Deltagere for Sverige ved sommer-OL 1988
Deltagere for Sverige ved sommer-OL 1992
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
Stefan Lövgren

Stefan Lövgren (født 21. december 1970) er en tidligere svensk håndboldspiller, der har spillet mere end 200 landskampe for det svenske landshold og scoret over 1000 mål.

Han spillede på klubplan størstedelen af sin karriere hos Bundesligaklubben THW Kiel.

Før han blev professionel i Tyskland, spillede han for det svenske hold Redbergslid IK.

Eksterne henvisninger 

 

Håndboldspillere fra Sverige
Håndboldspillere fra THW Kiel
Håndboldspillere fra Redbergslids IK
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
BGB

Forkortelsen BGB han henvise til flere artikler:
 Beskyttet geografisk betegnelse, der er et af områderne under EUs Beskyttede oprindelsesbetegnelser
 Bürgerliches Gesetzbuch, en lov i den tyske privatret.
Lars Christiansen (håndboldspiller)

Lars Roslyng Christiansen (født 18. april 1972 i Sønderborg) er en tidligere dansk håndboldspiller.

Karriere 
Han har, siden sin landsholdsdebut i 1992, spillet 338 landskampe for Danmark og scoret 1503 mål (27. januar 2012). Han har i perioden 1996-2010 spillet for den tyske klub SG Flensburg-Handewitt, hvor han blev regnet for en af klubbens allerbedste spillere. Han var i 2004 med til at vinde det tyske mesterskab for klubben, i øvrigt klubbens første. Desuden var han med sin tyske klub finalist i Champions League, tysk pokalmester, EHF Cup-vinder og vinder af City Cuppen.

Tidligere har Lars spillet for Vidar Sønderborg, Ribe HK og Kolding IF.

Også på landsholdet har han været en markant spiller, der i januar 2007 overtog rekorden som spilleren med flest landskampe. Samtidig er han den mest scorende landsholdsspiller til dato. I januar 2008 blev Lars Christiansen europamester med det danske herrelandshold, og fik også en plads på All Star holdet som turneringens bedste venstre fløj. Samtidig blev han også turneringens mest scorende spiller, delt sammen med Ivano Balic og Nikola Karabatic. Han var også i 2008 med til OL i Beijing hvor Danmark fik en 7 plads.

Fra 1992 til 2012 spillede han i alt 338 kampe og scorede 1503 mål for Danmarks håndboldlandshold. Den 29. maj 2012 blev han ikke udtaget til Sommer-OL 2012 i London. Den 31. maj 2012 meddelte han at han stoppede sin karriere med øjeblikkelig virkning.

Lars Christiansen blev i 2015 optaget i Danmarks Idrætsforbunds Hall of Fame.

Andre aktiviteter 
I 2018 deltog han i sæson 15 afVild med dans, hvor han dansede med den professionelle danser Sofie Kruuse.

Privat 
Lars Christiansen har sammen med tidligere kvindelig landsholdsspiller Christina Roslyng sønnerne Frederik og August. Parret var gift i tre år, men gik fra hinanden i 2009. I efteråret 2012 meldte Lars Christiansen og Christina Roslyng ud at de har fundet sammen igen.

Lars Christiansen er desuden fætter til Jan Paulsen, der også er tidligere håndboldspiller og træner i Mors-Thy Håndbold.

Resultater

Landsholdet 
 2012 EM guld
 2011 VM sølv
 2008 EM guld
 2007 VM bronze
 2006 EM bronze
 2004 EM bronze
 2002 EM bronze

Klubholdet 

 2005 DHB pokal med SG Flensburg-Handewitt
 2004 DHB pokal med SG Flensburg-Handewitt
 2004 Tysk mester med SG Flensburg-Handewitt
 2003 DHB pokal med SG Flensburg-Handewitt
 2001 Pokalsejr Cup med SG Flensburg-Handewitt
 1999 City-Cup med SG Flensburg-Handewitt
 1997 EHF Cup med SG Flensburg-Handewitt

Noter

Eksterne henvisninger 

 

Personer fra Sønderborg
Håndboldspillere fra Danmark
Håndboldspillere fra Kolding IF
Håndboldspillere fra SG Flensburg-Handewitt
Olympiske håndboldspillere fra Danmark
Medlemmer af dansk idræts Hall of Fame
Personer i Kraks Blå Bog
Joachim Boldsen

Joachim Rietveld Boldsen (født 30. april 1978 i Helsingør) er en dansk tidligere håndboldspiller, som senest spillede i KIF Kolding København. Han er søn af den tidligere landsholdsspiller Steen Boldsen. Han startede sin håndboldkarriere i barndomsklubben Helsingør Idrætsforening

 
Han har i perioden 1998-2008 været en vigtig brik på  Danmarks håndboldlandshold, og han spillede i flere år hos den tyske storklub SG Flensburg-Handewitt, hvor han opholdt sig fra 2001 til 2007, og han var i 2004 med til at vinde klubbens allerførste mesterskab. I 2007 forlod han klubben til fordel for AaB Håndbold i den danske Håndboldliga. Han skiftede dog efter kun en enkelt sæson i Aab og spillede derefter i FC Barcelona. 

Tidligere har Boldsen spillet for bl.a. Helsingør IF, GOG Gudme, TV Großwallstadt og Ajax Farum.

I juni 2006 kritiserede klubledelsen i SG Flensburg-Handewitt Boldsen for at ønske sig bort fra klubben, hvilket – ifølge klubben – skulle have haft en indflydelse på den kendsgerning, at klubben ikke blev mestre i 2006.

I dag arbejder Joachim Boldsen som ekspert, vært og reporter på TV3 Sport - blandt andet løser han mange opgaver for den digitale afdeling.

Landsholdskarrieren 
Joachim Boldsen debuterede på det danske landshold 23. august 1998, og i de følgende ti år spillede han 186 landskampe og scorede 405 mål, inden han 30. september 2008 bekendtgjorde, at han ville stoppe på landsholdet. Som begrundelse angav han den øgede rejsetid som følge af skiftet til Barcelona. 

I sin landsholdskarriere opnåede han tre EM-bronze, en VM-bronze- og en EM-guldmedalje. Dertil kommer EM- og VM-guldmedalje på ungdomslandsholdet.

Privat 
Joachim Boldsen er gift med Nancy Rietveld Boldsen. De har sammen datteren Fleur (Rietveld Boldsen) fra marts 2007, Noelle, samt venter endnu et barn til april 2017.

Resultater

Landsholdet 
 2008 EM guld

Noter

Eksterne henvisninger 

 
 
 Joachim Boldsens spillerprofil  på AG Københavns hjemmeside.

Håndboldspillere fra Danmark
Personer fra Helsingør
Håndboldspillere fra GOG
Håndboldspillere fra FC Barcelona Handbol
Håndboldspillere fra AG København
Håndboldspillere fra SG Flensburg-Handewitt
Håndboldspillere fra AaB Håndbold
Håndboldspillere fra TV Großwallstadt
Olympiske håndboldspillere fra Danmark
Personer i Kraks Blå Bog
Søren Stryger

Søren Carl Stryger (født 7. februar 1975 i Køge) er en tidligere dansk håndboldspiller. 

Han har spillet over 120 landskampe for Danmark og er i det daglige tilknyttet den tyske klub SG Flensburg-Handewitt, hvor han har spillet siden 2001. I 2004 var han med til at vinde klubbens allerførste mesterskab. Han var højre fløj og var desuden også anfører for klubben.

Tidligere har Stryger spillet for bl.a. Hmh, Vrold Skanderborg og GOG Gudme.
Søren Stryger har spillet 151 landskampe for Danmark. Han har været med til at vinde em-bronze i 2002,2004 og 2006 samt vm-bronze 2007. Efter vm 2007 har han stoppet sin landsholdskarriere.
Søren Stryger er to gange blev kåret som bedste mandlige håndboldspiller i Danmark (2000,2004).
Desuden blev han i 2000 danskmester med GOG og tysk pokalmester med Flensborg 2003,2004,2005.

Han var i 2007 med til at vinde Bronze ved VM i Tyskland med landsholdet.

Noter 

Håndboldspillere fra Danmark
Håndboldspillere fra Vrold Skanderborg
Håndboldspillere fra GOG
Håndboldspillere fra SG Flensburg-Handewitt
Michael V. Knudsen

Michael Vestergaard Knudsen (født 4. september 1978 i Hobro) er en dansk håndboldspiller.

Han har, siden sin landsholdsdebut i 1999, spillet 234 landskampe for Danmark og har scoret 779 mål. I 2005 skiftede han til den tyske klub SG Flensburg-Handewitt og var dermed holdkammerat med landsmændene og landsholdsspillerne Søren Rasmussen og Lasse Boesen. Han skiftede i 2014 til Bjerringbro-Silkeborg-Voel, hvor han har skrevet kontrakt frem til 2018. Hans styrker er på positionerne som stregspiller og som midterforsvarer, men han er undertiden brugt som bagspiller i en snæver vending. Han regnes for at være blandt verdens bedste stregspillere. Han var med i truppen der skulle til OL i Beijing, men så blev han syg og Mikkel Hansen kom ind på holdet.

Tidligere har Knudsen spillet for bl.a. Viborg HK, Skjern Håndbold og Flensburg-Handewitt

Resultater

Landsholdet 
 2002 EM bronze
 2004 EM bronze
 2006 EM bronze
 2007 VM bronze
 2008 EM guld
 2011 VM sølv
 2014 EM sølv

Eksterne henvisninger 
 

Håndboldspillere fra Danmark
Personer fra Hobro
Håndboldspillere fra SG Flensburg-Handewitt
Håndboldspillere fra Skjern Håndbold
Håndboldspillere fra Viborg HK
Olympiske håndboldspillere fra Danmark
Håndboldspillere fra Bjerringbro-Silkeborg
Sport i Hobro
Puerto Vallarta

Puerto Vallarta er en by i Mexico, beliggende i delstaten Jalisco.

Folketællinger fra 2005 viser at det boede 177.830 mennesker i byen, men den har også over 5 millioner besøgende turister årligt.

Kendte strande

Playas Gemelas
 Playa de los Muertos
 Conchas Chinas
 Playa los Camarones
 Boca de Tomatlan
 Boca de Tomates

Eksterne links 
 Officiel hjemmeside
 Travel Guide til Holidays
 Ecotourism Rejseguide
 LGBT LGBT-venligt Rejseguide
 Hoteller i Downtown Puerto Vallarta 
 Alt inklusive-hoteller i Puerto Vallarta
 Europæiske plan hoteller i Puerto Vallarta 

Byer i Mexico
Zapopan

Zapopan er en by og en kommune i Mexico, beliggende i delstaten Jalisco. Byen indgår i Guadalajaras storbyområde.

Erhverv 
I byen ligger bryggeriet Cervecería Minerva.

Referencer

Eksterne henvisninger 

Byer i Mexico
Kommuner i Mexico
Lenin, din gavtyv!

Lenin, din gavtyv! er en dansk komediefilm fra 1972 instrueret af Kirsten Stenbæk der sammen med Bent Grasten havde skrevet manuskriptet. Filmen vandt to Bodilpriser, hvoraf den ene gik til Jørgen Ryg for bedste mandlige birolle.

Handling 
Lenins rejse i 1917 med plomberet tog fra Zürich til Sankt Petersborg serveret som crazy-komedie. Den store revolutionsteoretiker må igennem talrige skøre forviklinger inden han kan nå hjem og starte sin Oktoberrevolution.

Medvirkende 
Peter Steen som Lenin
Dirch Passer som general Ludendorff
Jørgen Ryg som adjudant Mühlhausen
Judy Gringer som Madame Holliday
Ove Sprogøe som ambassadør Mulligan
Lisbet Lundquist som Liza (fyrstinde Zenia)
Ulf Pilgaard som lokomotivfører
Pedro Biker som zaren
Otto Brandenburg som zarens livvagt/pølsemand i Berlin
Bodil Udsen som en tysk socialdemokrat
Per Bentzon Goldschmidt som Kerenskij
Gotha Andersen som piberenseren

Referencer

Eksterne henvisninger 
 

Komediefilm fra Danmark
Danske film fra 1972
Solstik på badehotellet

Solstik på badehotellet er en dansk film fra 1973. Den blev instrueret af Klaus Pagh, og manuskriptet blev skrevet af Aage Stentoft og Mogens Dam.

Medvirkende 

 Ulf Pilgaard
 Daimi Gentle
 Klaus Pagh
 Dirch Passer
 Lisbet Lundquist
 Lise-Lotte Norup
 Susanne Breuning

Eksterne henvisninger 
 

Danske film fra 1973
Søndre Landsret

Søndre Landsret var en landsret, som blev oprettet i 1920 som appelinstans for de ni nyoprettede underretskredse i Sønderjylland. Dette område havde før Genforeningen hørt under landsretten i Flensborg.
Landsretten bestod af en præsident og fire dommere og havde sæde på domhuset i Sønderborg.

Begrundelsen for en særlig sønderjysk landsret var, at overgangen fra tysk til dansk ret ikke kunne klares i ét hug, så dommerne blev nødt til særligt at sætte sig ind i tysk ret. I sager om principielle spørgsmål og sager med en højere værdi var landsretten første instans, såfremt én af parterne ønskede det. I perioden frem til 1929 indførtes dansk ret gradvis i Sønderjylland.

Overgangen fra tysk til dansk ret besværliggjordes af at der ikke var en samlet dansk lovbog som den tyske Bürgerliches Gesetzbuch. Dette savn blev i nogen grad imødegået af "Hvermands Lovbog", der indeholdt de mest almindelige love. Denne samling blev i slutningen af 1920'erne udgivet af landsretssagfører Karnov, der kom fra Sønderborg. Lovbogen hedder i dag Karnovs Lovsamling.

Med udgangen af 1927 blev domstolen nedlagt, og forretningerne henlagt til Vestre Landsret, som samtlige byretter i Jylland i dag hører under.

Kilder 
 Landsarkivet for Sønderjylland: Søndre Landsret – Landsarkivet for Sønderjylland
 Retten i Sønderborg: Domhusets historie

Historiske domstole og retter
Etableret i 1920
Ophørt i 1927
Sønderborg
Lille mand, pas på!

Lille mand, pas på! er en dansk film fra 1968.
Manuskript Ivar Søe og Robert Saaskin.
Instruktion Steffen Koch.

Handling 
Erotisk farce om en klodset ung mand, Toc, som en forbryderbande narrer til at arbejde for sig. Forklædt som stuepige skal han fotografere en statsadvokats udskejelser på et mondænt bordel, hvad der fører til talrige forviklinger.

Medvirkende 
Blandt de medvirkende kan nævnes:

Lone Luther
Lis Adelvard
Knud Rex
Hardy Rafn
Ole Monty
Bent Weidich
Knud Hallest
Sejr Volmer-Sørensen
Lis Allentoft
Holger Vistisen
Christian Arhoff
Preben Lerdorff Rye
Børge Krogh

Referencer

Eksterne henvisninger 
 

Danske film fra 1968
Feltmarskal

Feltmarskal eller blot marskal betegner i nogle lande den højeste landmilitære grad, over general. Gradstegnet består som regel af to marskalstave lagt over kors. Mange lande har periodevist kun udnævnt feltmarskaler i krigstid og ofte kun efter en sejr i et større slag. Enkelte lande, f.eks. Tyskland, har benyttet titlen generalfeltmarskal og/eller rigsmarskal. 

Graden anvendes ikke længere i Danmarks militær, men generaler i hæren har i en periode benyttet korslagte stave i stedet for fire stjerner.

Historisk og etymologisk har ordet "marskal" oprindelse fra det tidlige Frankerrige og er dannet af ordene for hest, "mare", og tjener, "skalkoz".

Gradstegn for feltmarskaler i diverse lande

Historiske Gradstegn for feltmarskaler i diverse lande

Berømte feltmarskaler 
 Lennart Torstenson – Torstenson-krigen 1643-45
 Wellington – Napoleons modstander i Slaget ved Waterloo 1815.
 Carl G. E. Mannerheim – Vinterkrigen
 Bernard Montgomery – 8. Armé
 Erwin Rommel – Afrikakorpset
 Georgij Zjukov – Slaget om Berlin 1945
 Friedrich Paulus – Slaget om Stalingrad

Se også 
 Generaloberst
 General of the Army (USA)

Militære titler
Midt i en jazztid (film)

Midt i en jazztid er en dansk film fra 1969, skrevet og instrueret af Knud Leif Thomsen efter en roman af Knud Sønderby.

Filmen modtog Bodilprisen for bedste danske film i 1970.

Medvirkende
Finn Storgaard
Anne-Lise Gabold
Torben Jetsmark
Elsebeth Reingaard
Gitte Reingaard
Sisse Reingaard
Susanne Heinrich
Søren Rode
Søren Strømberg
Grethe Sønck
Lotte Horne
Palle Huld
Ole Monty
Inger Stender
Jesper Langberg
Olaf Nielsen
Holger Vistisen
Bent Weidich
Ellen Margrethe Stein

Eksterne henvisninger
 

Dramafilm fra Danmark
Danske film fra 1969
Film instrueret af Knud Leif Thomsen
Bodilprisen for bedste danske film
Film baseret på bøger
Film i sort-hvid
Marskal

Marskal og forkortelsen marsk er et begreb, der benyttes om flere forskellige titler i forskellige dele af samfundet. 

Begrebet opstod i den tidlige middelalder i Europa og betød oprindelig en person med ansvar for heste. Senere blev det en officersgrad og derefter en betegnelse for forskellige andre embeder.  Da marskaller blev medlemmer af middelalderens domstole, øgedes omdømmet. I dag er marskal dels en militær rang, dels en hoftitel.

I Danmark havde Marsk Stig den højeste stilling efter kongen.

Etymologi 
Marskal kommer af middelnedertysk marschalk, staldmester. (Fra ældre germansk marha, hest, og skalk, tjener; en staldknægt). Betegnelsen kendes fra 700-talet i Lex Alamannorum.

Titeleksempler 
 Feltmarskal
 Marskal af Frankrig
 Marskal af Jugoslavien
 Marskal af Sovjetunionen

Se også 
 Marshall (navn) - marskal er på engelsk marshall, marshal - og på tysk marschalk.

Titler